**Oppgave til BA introduksjonskurset våren 2020**

Formålet med introduksjonskurset er å gi BA studenter generell innføring i rettskilder og metode anvendt i juridiske fag. Med kurset ønsker vi spesielt å legge til rette for at studenter med ingen eller lite forkunnskap om juss kan følge med undervisning i juridiske valgemner.

Kurset forklarer på en enkel måte hva er rettskilder og juridisk metode før det gis nærmere innføring i nasjonale og internasjonale rettskilder. Teoretiske poeng belyses i mest mulig grad med konkrete eksempler og relevante saker. Vi lærer om forholdet mellom nasjonal rett og internasjonal rett (inkludert EØS-rett), særlig motstrid mellom regler i nasjonal og internasjonal rett. Den internasjonale dimensjon er relevant for samtlige juridiske emner.

Kurset vil bestå av en forelesning, diskusjoner og gruppearbeid. Det anbefales at deltakere forbereder seg i forkant av kurset ved å lese og reflektere over anbefalte materialer på semestersiden for emnet, gjerne sammen med medstudenter hvis mulig.

Ta med oppgaveteksten elektronisk (helst) eller utskrift.

**Oppgave:**

Tekst 1 Høyesteretts dom i sak HR-2017-1124-A

* ss 1, ss 3-7 (pkt 11-35), s 8/pkt 40, ss 14-25 (pkt 45-51)

Tekst 2 Høyesteretts kjennelse i sak HR-2018-869-A

* ss 1, ss 8-11 (pkt 67-106), og (hvis tid) ss 12-14 (pkt 110 mflg).

Forbered deg til diskusjon av minst én av de to vedlagte tekster. Merk at det ikke forventes forkunnskaper om de aktuelle rettsområdene da vi fokuserer på anvendelse av *juridisk metode*. Det betyr at du bør se etter hvilke kilder (f eks lover, konvensjoner, domstolspraksis) blir anvendt for å avklare juridiske spørsmål, hvordan disse kildene blir vektlagt av Høyesterett, domstolens juridiske språk og bruk av begreper, og om argumentasjonen er klar og overbevisende.

1. Hvilke rettskilder anvender Høyesterett?
2. Hvilken betydning har internasjonale regler i Høyesteretts juridisk argumentasjon?
3. Er du enig i argumentene og konklusjonene til Høyesterett?

(still gjerne dine egne spørsmål i diskusjonen!)